section_heading: Nagrade
paragraph_text: Prvi značajan rezultat zbor je ostvario 1984. godine kada je kao djevojački zbor nastupio na smotri pjevačkih zborova u Varaždinu pod vodstvom dirigentice Jelene Burić i osvojio Plaketu “za najbolji umjetnički dojam.” Iste godine zbor je nastupio i na međunarodnom natjecanju u Italiji gdje mu je dodijeljena druga nagrada. 1986. godine pod vodstvom Branke Ban Djevojački zbor ponovno nastupa na smotri pjevačkih zborova Hrvatske u Varaždinu, ali sada osvaja i prijelazni pehar Hrvatskog društva skladatelja za najbolje izvedenu praizvedbu skladbe hrvatskog autora.